મૅકઅપ સ્પોન્જ જુદા-જુદા આકારમાં અને જુદા-જુદા મટીરિયલમાં ઉપલબ્ધ છે. પ્રમાણમાં નાના એવા આ સ્પોન્જને બ્યુટી બ્લેન્ડર અથવા મૅકઅપ સ્પોન્જ તરીકે ઓળખવામાં આવે છે. હાલમાં માર્કેટમાં સિલિકોન મૅકઅપ સ્પોન્જ ટ્રેન્ડમાં છે. જોકે, ઘણા બ્યુટી એક્સપર્ટના મતે સિલિકોન સ્પોન્જ વાપરવા હિતાવહ નથી, કારણ કે તેનાથી ફિનિશિંગ સારું નથી મળતું અને તેની ખૂબ કાળજી રાખવી પડે છે. સિલિકોન સ્પોન્જ ઉપરાંત કોટન પાવડર પફ, સાટીન પફ, બ્યુટી બ્લેન્ડર સ્પોન્જ, કોન્ચ્યુરિંગ સ્પોન્જ, કોસ્ટમેટિક સ્પોન્જ, કોસ્ટમેટિક વેજિસ, સેલ્યુલોઝ ક્લિન્ઝિંગ સ્પોન્જ જેવાં જુદાં-જુદાં સ્પોન્જ માર્કેટમાં મળે છે.